סיפור הפרברים (סרט, 1961)

סיפור הפרברים (באנגלית: West Side Story) הוא סרט קולנוע מסוגת מיוזיקל בבימוים של רוברט וייז וג'רום רובינס משנת 1961. הסרט מבוסס על מחזה בעל אותו שם משנת 1957 ועל המחזה "רומיאו ויוליה" של ויליאם שייקספיר. בסרט משחקים נטלי ווד, ריצ'רד ביימר, ראס טאמבלין, ריטה מורנו וג'ורג' צ'קיריס. צלם הסרט הוא דניאל פאף. סצנות הפתיחה צולמו במרכז לינקולן שבניו יורק. רוברט וייז נבחר להפיק ולביים את הסרט עקב מומחיותו בסרטי דרמות המצולמים בניו יורק כמו "הימור המחר". זהו המיוזיקל הראשון שוויז ביים, ולכן הוא נעזר בג'רום רובינס שביים את המחזה. במהלך צילומי הסרט אולפן ההפצה פיטר את ג'רום רובינס בגלל אי עמידה בלוח הזמנים. אך רוברט וייז הסכים לתת לו קרדיט על בימוי. הסרט יצא לאקרנים ב-18 באוקטובר 1961 דרך יונייטד ארטיסטס. הסרט זכה לביקורות מהללות והצלחה כלכלית. הסרט נהיה השני הכי מכניס באותה שנה אחרי הסרט "על כלבים וגנבים". הסרט זכה בעשרה פרסי אוסקר כולל בקטגוריות הסרט הטוב ביותר והבמאי הטוב ביותר. בנוסף ג'רום רובינס קיבל פרס אוסקר מיוחד על עבודתו בסרט. ערך מורחב – סיפור הפרברים (מחזמר) עלילת הסרט מתרחשת במנהטן בקיץ 1957. קיימת מתיחות בין חבורת הג'טס הכוללת אמריקאים טיפוסיים ממעמד הפועלים (ככל הנראה ממוצא פולני) המונהגת על ידי ריף לורטון (ראס טאמבליין) לבין חבורת השארקס הכוללת מהגרים פורטוריקנים המונהגת על ידי ברנרדו נונז (ג'ורג' צ'קיריס). בהמשך הסרט נמשכת היריבות בין החבורות על רקע הרומן בין טוני וויזאק, חברו הטוב ביותר של ריף, (ריצ'רד ביימר) ומריה נונז, אחותו של ברנרדו (נטלי ווד) השייכים כל אחד לחבורה אחרת. העלילה מהווה עיבוד מודרני לעלילת המחזה "רומאו ויוליה". לארי קירט וקרול לורנס התמודדו על שני התפקידים הראשיים, אך הם נפסלו עקב גילם המבוגר. אלביס פרסלי לוהק לגלם את דמותו טוני, אך אמרגנו ביטל את הליהוק מחשש שפרסלי יקוטלג כמאפיונר. לאחר שהסרט זכה להצלחה עצומה פרסלי הביע צער על דחיית ההצעה לגלם את טוני. מלבדו גם וורן בייטי, אנתוני פרקינס, ברט ריינולדס, טרוי דונהיו, בובי דארין, ריצ'רד צ'מברלין, דניס הופר ועוד רבים התמודדו על התפקיד. מלהקי הסרט לא חשבו על נטלי ווד כבחירה ראשונה לדמותה של מריה. אך בייטי שהיה במערכת יחסים עם ווד באותה תקופה ביקש ממנה לגלם את מריה בשבילו כדי להתאמן על גילום טוני. מלהקי הסרט התלהבו מווד אך לא מבייטי. ג'יל סנט ג'ון, אודרי הפבורן, ואלרי הרפר, סוזן פלאשט ועוד רבות אחרות התמודדו על התפקיד. הפבורן נשרה מהפרויקט עקב הריונה. את שירתה של נטלי ווד דיבבה הזמרת מארני ניקסון. "אוברטורה" – מקהלה "פתיח" – מקהלה "Jet Song" – ריף וחבורת הג'טס "Something's Coming" – טוני "Mambo" – מקהלה "Maria" – טוני "America" – אניטה, ברנרדו, חבורת השארקס והבנות "Tonight" – טוני ומריה "Gee, Officer Krupke" – ריף וחבורת הג'טס "I Feel Pretty" – מריה, קונסולה, רוזלינה ופראנסיסקה "One Hand, One Heart" – טוני ומריה "Tonight Quintet" – מריה, טוני, אניטה, ריף ברנרדו, חבורת הג'טס וחבורת השארקס "The Rumble" – מקהלה "Somewhere" – טוני ומריה "Cool" – אייס וחבורת הג'טס "A Boy Like That/I Have a Love" – אניטה ומריה "Somewhere (חזרה)" – מריה "סיום" – מקהלה בשנת 1997, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית". הסרט זכה לציון של 93% באתר "Rotten Tomatoes". הסרט אוחז בשיא של הסרט המוזיקלי עם מספר הזכיות הגבוה ביותר לפרס האוסקר (עשר זכיות); הסרט הטוב ביותר (רוברט וייז), הבמאי הטוב ביותר (רוברט וייז וג'רום רובינס), שחקנית המשנה הטובה ביותר (ריטה מורנו), שחקן המשנה הטוב ביותר (ג'ורג' צ'קיריס), עיצוב התפאורה הטוב ביותר (ויקטור לאנגלין ובוריס לאבן), הצילום הטוב ביותר (דניאל פאף), עיצוב התלבושות הטוב ביותר (איירין שארף), העריכה הטובה ביותר (תומאס סטנפורד), הפסקול המקורי הטוב ביותר (סול צ'אפלין, ג'וני גריין וארווין קוסטל) והסאונד הטוב ביותר (פרד היינז וגורדון סוויר). בנוסף הסרט היה מועמד בקטגוריית התסריט המעובד הטוב ביותר (ארנסט להמן). ג'רום רובינס קיבל פרס אוסקר מיוחד על בימוי הכוריאוגרפיה בסרט. מכון הסרטים האמריקאי דירג את הסרט במספר מרשימותיו; מאה שנים... מאה סרטים - מקום 41 מאה שנים... מאה תשוקות - מקום 3 מאה שנים... מאה שירים "Somewhere" - מקום ה-20 "America" - מקום ה-35 "Tonight" - מקום ה-59 מאה שנים... מאה מוזיקליים - מקום 2 מאה שנים... מאה סרטים הגרסת המעודכנת - מקום 51 ערך מורחב – סיפור הפרברים (סרט, 2021) בשנת 2016 הבמאי הנודע סטיבן ספילברג הודיע שישמח לעבד מחדש את הסרט. השחקנים המרכזיים הם: טוני - אנזל אלגורט מריה - רייצ'ל זגלר אניטה - אריאנה דבוז ברנרדו - דייוויד אלוורז השחקנית ריטה מורנו ששיחקה בסרט המקורי את אניטה, חזרה לעיבוד המחודש בתור ולנטינה, בעלת חנות המשמשת כתחליף לדמותו של דוק מהסרט המקורי. הסרט יצא לאקרנים ב-10 בדצמבר 2021. מדיה וקבצים בנושא סיפור הפרברים בוויקישיתוף אתר האינטרנט הרשמי של סיפור הפרברים (באנגלית) סיפור הפרברים, ברשת החברתית פייסבוק "סיפור הפרברים", במסד הנתונים הקולנועיים IMDb (באנגלית) "סיפור הפרברים", באתר נטפליקס "סיפור הפרברים", באתר AllMovie (באנגלית) "סיפור הפרברים", באתר Rotten Tomatoes (באנגלית) "סיפור הפרברים", באתר Box Office Mojo (באנגלית) "סיפור הפרברים", באתר Metacritic (באנגלית) "סיפור הפרברים", באתר אידיבי "סיפור הפרברים", במסד הנתונים הקולנועיים KinoPoisk (ברוסית) סיפור הפרברים, באתר אנציקלופדיה בריטניקה (באנגלית) https://www.nli.org.il/he/newspapers/haretz/1962/10/10/01/article/89.5 Misha Berson, Something's Coming, Something Good: West Side Story and the American Imagination, Applause Theatre & Cinema, 2011, ISBN 978-1-55783-766-0. (באנגלית)